Nolikuma 1.pielikums
IEPIRKUMS
“Skaistumkopšanas kursu nodrošināšana jauniešiem 
projektā “PROTI un DARI 2.0””
(identifikācijas Nr. JVP 2026/89/IZ)


TEHNISKĀ SPECIFIKĀCIJA

1. VISPĀRĪGĀ INFORMĀCIJA

Jelgavas valstspilsētas pašvaldība (turpmāk – Pašvaldība) Pašvaldības iestādes “Centrālā pārvalde” personā ir Jaunatnes starptautisko programmu aģentūras sadarbības partneris Eiropas Sociālā fonda Plus projekta Nr.4.2.3.4/1/24/I/001 “PROTI un DARI 2.0” (turpmāk – projekts) īstenošanā.
Projekta mērķis ir attīstīt mērķa grupas jauniešu – vecumā no 15 līdz 29 gadiem (ieskaitot), kuri nemācās, nestrādā, neapgūst arodu un nav reģistrēti Nodarbinātības valsts aģentūrā kā bezdarbnieki – prasmes un veicināt viņu iesaisti mācību pasākumos un izglītības ieguvē (tai skaitā aroda apguvē pie amata meistara), nodarbinātībā vai Nodarbinātības valsts aģentūras īstenotajos pasākumos, kā arī nevalstisko organizāciju vai jauniešu centru darbībā.
Pašvaldība nodrošina nepieciešamo atbalsta pasākumu sniegšanu mērķa grupas jauniešiem saskaņā ar jauniešu individuālajām pasākumu programmām, nodrošinot jauniešiem dažādus neformālās izglītības kursus, dalību sporta un kultūras aktivitātēs, izvēlētās profesijas iepazīšanu, iesaisti jauniešu centru, nevalstisko organizāciju pasākumos, brīvprātīgo darbā u.c.

1.daļa. Prasības kursiem “Skropstu laminēšana” 

Kursu mērķis ir nodrošināt teorētiskās un praktiskās zināšanas par skropstu laminēšanas procedūru, lai jaunietis spētu patstāvīgi un droši veikt pakalpojumu atbilstoši higiēnas un kvalitātes prasībām. Kursu ilgums – līdz 3 mācību stundām (viena mācību stunda 40 minūtes), kursus ir nepieciešams nodrošināt, apvienojot teorijas un praktiskās nodarbības.
Pirms kursu uzsākšanas jaunietis pie cita pakalpojuma sniedzēja būs apguvis kursus “Skaistumkopšanas pakalpojumu sniegšanai noteiktās minimālās higiēnas prasības”.

Kursu apmācībā vēlams iekļaut šādas apmācību tēmas:
· materiālu un instrumentu izvēle;
· higiēnas un drošības prasības;
· skropstu laminēšanas etapi;
· skropstu laminēšanas praktiska nodarbība uz modeļa.
Mācību materiāliem, t.sk. izdales materiāliem, ir jābūt iekļautiem cenā.  

Apmācību vieta – Jelgava.
Iegūstamais dokuments: sertifikāts/ apliecība. 

Kursu norises forma: klātienē, pakalpojuma sniedzēja telpās. Vēlams, lai apmācību kurss noritētu grupas ietvaros, latviešu valodā, dodot iespēju katram jaunietim arī vienlaicīgi socializēties, bet ja tas nav iespējams, tad pakalpojumu var īstenot arī individuāli katram jaunietim piedāvātās cenas ietvaros. 
Praktisko apmācību laikā pakalpojuma sniedzējam jānodrošina Ministru kabineta 2018.gada 9.oktobra noteikumu Nr.631 “Higiēnas prasības skaistumkopšanas pakalpojumu sniegšanai” ievērošana.

Pretendenta piedāvātajam pasniedzējam, kurš vadīs skropstu laminēšanas kursus, jāievēro higiēnas prasības droša pakalpojuma sniegšanā un jābūt atbilstošām zināšanām par higiēnas, dezinfekcijas un sterilizācijas prasībām skaistumkopšanas pakalpojumu sniegšanā (ja nav profesionālās izglītības skaistumkopšanā), kā arī ir jābūt praktiskai pieredzei skropstu laminēšanā vismaz 2-3 gadi.

Pirms pakalpojuma saņemšanas pasūtītājs sniegs informāciju pakalpojuma sniedzējam par katru apmācāmo jaunieti. Pakalpojuma sniedzējam ir tiesības apstrādāt no pasūtītāja iegūtos fizisko personu datus tikai ar mērķi nodrošināt pakalpojuma līgumā noteikto saistību izpildi, ievērojot tiesību normatīvajos aktos noteiktās prasības personas datu apstrādei un aizsardzībai.

Ja jaunietis attaisnotu iemeslu dēļ būs apguvis tikai daļu no iepirkuma priekšmeta, piemēram, tikai 2 nodarbības (mācību stundas) no 3 plānotajām, un atlikušā pakalpojuma nodrošināšana nebūs iespējama, piemēram, konkrētais jaunietis pārtrauc dalību projektā “PROTI un DARI 2.0”, tad apmaksa tiks veikta par faktiski saņemtā pakalpojuma daļu (piemēra gadījumā – tikai par 2 nodarbībām) saskaņā ar pakalpojuma sniedzēja Finanšu piedāvājumā norādītajām vienas nodarbības izmaksām. 
Ja pakalpojuma sniedzējam nebūs iespēja nodrošināt pakalpojumu pasūtītāja vainas dēļ, piemēram, ar jaunieti ir sarunāta apmācība, bet jaunietis savlaicīgi nebrīdina pakalpojuma sniedzēja kontaktpersonu par objektīviem apstākļiem, kuru dēļ nevarēs piedalīties nodarbībā, un uz to neierodas, tad pasūtītājs veiks samaksu par faktiski nenotikušo nodarbību, ko attiecīgajā situācijā jaunietis būs izlaidis, 50% (piecdesmit procentu) apmērā no pretendenta Finanšu piedāvājumā norādītajām vienas nodarbības izmaksām.

Līguma izpildes kopējais termiņš ir līdz 2027.gada 31.decembrim vai līdz maksimālās līgumcenas (2000,00 EUR) sasniegšanai, ja tā tiek sasniegta pirms Līguma izpildes kopējā termiņa beigām.

Uzvarētājs tiks noteikts, ņemot vērā zemāko kopējo cenu šajā iepirkuma daļā.

2.daļa. Prasības kursiem “Uzacu laminēšana” 

Kursu mērķis ir nodrošināt teorētiskās un praktiskās zināšanas par uzacu laminēšanas procedūru, lai jaunietis spētu patstāvīgi un droši veikt pakalpojumu atbilstoši higiēnas un kvalitātes prasībām. Kursu ilgums – līdz 3 mācību stundām (viena mācību stunda 40 minūtes), kursus ir nepieciešams nodrošināt, apvienojot teorijas un praktiskās nodarbības. 
Pirms kursu uzsākšanas jaunietis pie cita pakalpojuma sniedzēja būs apguvis kursus “Skaistumkopšanas pakalpojumu sniegšanai noteiktās minimālās higiēnas prasības”.

Kursu apmācībā  vēlams iekļaut šādas apmācību tēmas:
· uzacu anatomija un matu struktūra;
· uzacu laminēšanas būtība;
· indikācijas un kontrindikācijas;
· materiāli un to ķīmiskais sastāvs;
· higiēnas un dezinfekcijas prasības;
· darba vietas sagatavošana;
· pareiza produktu uzklāšanas secība;
· uzacu formas korekcija;
· laminēšanas procedūras izpilde uz modeļa.
Mācību materiāliem, t.sk. izdales materiāliem, ir jābūt iekļautiem cenā.  

Pēc kursu apguves jaunietim:
· jāizprot uzacu laminēšanas procedūras būtība un darbības principi;
· jāpārzin izmantotie materiāli un to iedarbība;
· jāspēj izvērtēt klienta uzacu struktūra un piemērojamā procedūra;
· jāprot veikt pilnu uzacu laminēšanas procedūru;
· jāievēro higiēnas un drošības prasības;
· jāspēj sniegt klientam pēcaprūpes rekomendācijas.

Apmācību vieta – Jelgava.
Iegūstamais dokuments: sertifikāts/ apliecība. 

Kursu norises forma: klātienē, pakalpojuma sniedzēja telpās. Vēlams, lai apmācību kurss noritētu grupas ietvaros, latviešu valodā, dodot iespēju katram jaunietim arī vienlaicīgi socializēties, bet ja tas nav iespējams, tad pakalpojumu var īstenot arī individuāli katram jaunietim piedāvātās cenas ietvaros. Praktisko apmācību laikā pakalpojuma sniedzējam jānodrošina Ministru kabineta 2018.gada 9.oktobra noteikumu Nr.631 “Higiēnas prasības skaistumkopšanas pakalpojumu sniegšanai” ievērošanu.

Pretendenta piedāvātajam pasniedzējam, kurš vadīs uzacu laminēšanas kursus, jāievēro higiēnas prasības droša pakalpojuma sniegšanā un jābūt atbilstošām zināšanām par higiēnas, dezinfekcijas un sterilizācijas prasībām skaistumkopšanas pakalpojumu sniegšanā (ja nav profesionālās izglītības skaistumkopšanā), kā arī ir jābūt praktiskai pieredzei uzacu laminēšanā vismaz 2-3 gadi.

Pasūtītājs sniegs informāciju pakalpojuma sniedzējam par katru apmācāmo jaunieti. Pakalpojuma sniedzējam ir tiesības apstrādāt no pasūtītāja iegūtos fizisko personu datus tikai ar mērķi nodrošināt pakalpojuma līgumā noteikto saistību izpildi, ievērojot tiesību normatīvajos aktos noteiktās prasības personas datu apstrādei un aizsardzībai.

Ja jaunietis attaisnotu iemeslu dēļ būs apguvis tikai daļu no iepirkuma priekšmeta, piemēram, tikai 2 nodarbības (mācību stundas) no 3 plānotajām, un atlikušā pakalpojuma nodrošināšana nebūs iespējama, piemēram, konkrētais jaunietis pārtrauc dalību projektā “PROTI un DARI 2.0”, tad apmaksa tiks veikta par faktiski saņemtā pakalpojuma daļu (piemēra gadījumā – tikai par 2 nodarbībām) saskaņā ar pakalpojuma sniedzēja Finanšu piedāvājumā norādītajām vienas nodarbības izmaksām. 
Ja pakalpojuma sniedzējam nebūs iespēja nodrošināt pakalpojumu pasūtītāja vainas dēļ, piemēram, ar jaunieti ir sarunāta apmācība, bet jaunietis savlaicīgi nebrīdina pakalpojuma sniedzēja kontaktpersonu par objektīviem apstākļiem, kuru dēļ nevarēs piedalīties nodarbībā, un uz to neierodas, tad pasūtītājs veiks samaksu par faktiski nenotikušo nodarbību, ko attiecīgajā situācijā jaunietis būs izlaidis, 50% (piecdesmit procentu) apmērā no pretendenta Finanšu piedāvājumā norādītajām vienas nodarbības izmaksām.

Līguma izpildes kopējais termiņš ir līdz 2027.gada 31.decembrim vai līdz maksimālās līgumcenas (2000,00 EUR) sasniegšanai, ja tā tiek sasniegta pirms Līguma izpildes kopējā termiņa beigām.

Uzvarētājs tiks noteikts, ņemot vērā zemāko kopējo cenu šajā daļā.

